**MINISTERUL MEDIULUI**



**ORDIN nr. /**

**pentru modificarea Ghidului de finanţare a Programului național de înlocuire a echipamentelor electrice și electronice uzate cu unele mai performante din punct de vedere energetic**

 Luând în considerare Referatul de aprobare al Administraţiei Fondului pentru Mediu nr. ............/CB/..............2019 pentru modificarea Ghidului de finanţare a Programului național de înlocuire a echipamentelor electrice și electronice uzate cu unele mai performante din punct de vedere energetic, aprobat prin Ordinul viceprim-ministrului, ministrului mediului nr. 1.172/2018, cu modificările și completările ulterioare,

În temeiul prevederilor art. 13 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, ale art. 57 alin. (1) din Ordonanța de urgență a Guvernului nr. 57/2019 privind Codul administrativ, precum şi ale art. 13 alin. (4) din Hotărârea Guvernului nr. 19/2017 privind organizarea şi funcţionarea Ministerului Mediului şi pentru modificarea unor acte normative, cu modificările și completările ulterioare,

 **viceprim-ministrul, ministrul mediului** emite prezentul

**ORDIN:**

 **ART. I. –** Ghidul de finanţare a Programului național de înlocuire a echipamentelor electrice și electronice uzate cu unele mai performante din punct de vedere energetic, aprobat prin Ordinul viceprim-ministrului, ministrului mediului nr. 1.172/2018, publicat în Monitorul Oficial al României, Partea I, nr. 987 din 21 noiembrie 2018, se modifică după cum urmează:

 **La articolul 20, alineatul (5) se modifică și va avea următorul cuprins:**

”(5) După perfectarea formalităților de vânzare a EEE-urilor, comerciantul completează în aplicația informatică datele aferente acestora, inclusiv tipul de echipament care se achiziționează şi eficienţa energetică a acestuia și categoria DEEE-ului predat de persoana fizică, în termenul prevăzut la alin. (4). ”

 **ART. II. –** Prevederile prezentului ordin se aplică și în cazul formalităților de vânzare efectuate pînă la data intrării în vigoare a prezentului ordin.

 **ART. III. -** Prezentul ordin se publică în Monitorul Oficial al României, Partea I.

**VICEPRIM-MINISTRU**

**MINISTRUL MEDIULUI,**

**Grațiela Leocadia GAVRILESCU**

SECRETAR DE STAT

**Ion CÎMPEANU**

SECRETAR GENERAL

**Teodor DULCEAŢĂ**

SECRETAR GENERAL ADJUNCT

**Bogdan-Cristian NICA**

DIRECŢIA JURIDICĂ ȘI RELAȚIA CU PARLAMENTUL

**Director,**

**Daniela TEODORU**

DIRECŢIA ECONOMICO-FINANCIARĂ

**Director,**

**Dinu Octavian NICOLESCU**

DIRECȚIA SCHIMBĂRI CLIMATICE ȘI DEZVOLTARE DURABILĂ

**Director,**

DIRECȚIA GENERALĂ EVALUARE IMPACT ȘI CONTROLUL POLUĂRII

**Director general,**

**Dorina MOCANU**

DIRECȚIA GESTIONAREA DEȘEURI

**Flavius ARDELEAN**

ADMINISTRAŢIA FONDULUI PENTRU MEDIU

**PREŞEDINTE,**

**Cornel BREZUICĂ**